Unbroken – Path to redemption – toortsie.com
Junie 3, 2019 ~ Toortsie
Hierdie fliek is tans beskikbaar op Catchup en ek wil dit regtig aanbeveel. Dit is gebaseer op 'n ware verhaal en, lyk dit my, die opvolg op 'n ander fliek.
'n Olimpiese Amerikaanse atleet se atletiekloopbaan word omver gegooi toe hy vir sy land in die Tweede Wêreldoorlog moes gaan veg. Hy beland in 'n Japannese strafkamp waar hy verskriklik gemartel word.
In hierdie fliek word sy lewe ná die oorlog vertel. Die voorheen legendariese atleet wat wonderbaarlik die strafkamp oorleef het, maar nou nie 'n werk kan kry nie. Post Traumatiese Stressindroom neem sy lewe oor en hy verloor byna alles wat hy het.
Sy grootste plan in die lewe is om hom te gaan wreek op Bird, die Japannees wat hom so gemartel het.
Dan gebeur daar iets. Sy hele lewe verander en hy gaan wel terug Tokio toe, na die strafkamp toe, maar met 'n heel ander doel.
Kyk gerus die fliek, dis beslis die moeite werd.
Posted in Boeke en flieks	vergifnis
‹ PreviousHet Jesus geglo?
Next ›Rebusfontein se hospitaal
5 thoughts on "Unbroken – Path to redemption"
Junie 3, 2019 om 6:55 vm
Dit klink regtig na iets om te kyk. Ek hou baie van ware verhale. Truth is stranger than fiction.
Junie 3, 2019 om 8:03 vm
Jy kan regtig.
Junie 3, 2019 om 12:15 nm
Junie 3, 2019 om 7:15 vm
Dankie, ek gaan soek. Maar moet eers weet, word hy gemartel dat mens sien? Dit kan ek nie doen nie. Suid-Afrika is te na aan die waarheid
Junie 3, 2019 om 8:04 vm
Hy het terugflitse, maar nie te erg nie. Hy word soms met sweep geslaan, maar net'n sekonde. Blykbaar was die eerste fliek baie erg.